《次韵秉国初夏》
宋代·于石

团扇初分月桂芳，单衣乍试雪罗香。
新荷只似世情薄，飞絮不如归兴忙。
梅润图书晨雨暝，棋声庭院午风凉。
日来竹报平安否，试向平泉问赞皇。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。